stanford-oval/wikipedia huggingface dataset:
Anssi Autio

| Anssi Autio> Henkilötiedot |
| --- | --- |
Koko nimi:  Anssi Autio
Syntynyt: Helsinki
Kansalaisuus:  Suomi
Asuinpaikka:  Porvoo - Borgå
Ammatti:  Tuottaja
Titteli:  Project Leader
Siviilisääty:  Naimisissa
Puoliso:  Filippa
Lapset:  Neljä lasta
Anssi Autio on suomalainen tuottaja, joka tunnetaan Uuden Musiikin Kilpailun perustajana ja päätuottajana. Ennen UMK:ta Autio on vaikuttanut media-alalla 1990-luvun alusta alkaen.
Autio aloitti uransa vuosina 1991–1994 pääkaupunkiseudun paikallisradioissa (Radio Etelän ääni, Radio Kolme) ja siirtyi vuonna 1994 Ylen Radiomafiaan. Aution ensimmäinen ohjelma Radiomafiassa oli nimeltään Rockmafia, mutta vuonna 1995 perustettu "uuden musiikin erikoisohjelma" UpTeekki oli hänen pääasiallinen työnsä.
Autio jätti Radiomafian vuonna 2000, koska hän siirtyi ”Suomen suurimman nuorisomedian” Jyrkin toimituspäälliköksi. Hän kirjoitti myös kolumneja suomalaisiin lehtiin (Iltalehti, Rumba) sekä viikoittaista artikkelia brittiläiseen Fono-julkaisuun vuosina 1998–2001. Vuoden 2001 lopussa hän aloitti Yleisradion nuorten toimituksessa tv-tuottajana.
Yleisradioon paluun jälkeen Autio on tuottanut lukuisia musiikki- ja viihdeohjelmia, kuten Emma-gaalaa (2005–2011) ja festivaalitaltiointeja Provinssista Tuska-festivaaliin.
Uuden Musiikin Kilpailu 2012-

Vuonna 2012 Autio sai tehtäväkseen uudistaa Suomen Euroviisut. Hän perusti Uuden Musiikin Kilpailun (UMK), jonka voittaja edustaa Suomea Euroviisuissa. UMK-formaatti on muuttunut vuosien varrella useaan kertaan. Alkuvuosien hankaluuksien jälkeen UMK on noussut Suomen katsotuimpien ohjelmien joukkoon. Koronapandemiasta huolimatta UMK on järjestetty joka vuosi.
Uuden Musiikin Kilpailu 2012- > Anssi Aution perustamia ja / tai tuottamia ohjelmia:

Lista Top40 (2002–2006)
Koneisto 2003 (Venla-voittaja)
Tuska (2003)
Kaisaniemi Pop / YleX Pop
Live 8
Muuvi (2002–2004)
Hiki (2003–2005)
Emma-gaala (2005–2010)
Ruma-klubi (2002–2005)
Provinssirock (2002–2006)
Ankkarock (2004)
Iiro irti (2009)
Yhteinen sävel (2007)
Täydellinen euroviisu (2007)
Musiikki-tv (2006–2009)
Yle Extrat
Ihmisten puolue
Jerry Halloween
Uuden Musiikin Kilpailu (2012–)
Eurovision Song Contest
Aiheesta muualla

UMKsta on tullut  kilpailu... HS 2021
Euroviisutuottaja Italian huume-epäilystä... Yle 2021
Albanian parlamenttivaalit 1992

Albanian parlamenttivaalit 1992 toimitettiin Albaniassa 22. maaliskuuta 1992. Vaaleissa valittiin 140 uutta edustajaa Albanian parlamenttiin. Valituista kahdeksan oli naisia. Äänioikeutettuja oli arviolta noin kaksi miljoonaa ja annettuja ääniä noin 1,83 miljoonaa. Äänestysprosentti oli arvoihin perustuen noin 92. Vaalit voitti Albanian demokraattinen puolue.
Tulokset

Demokraatit: 92 paikkaa
Sosialistit: 38
Sosialidemokraatit: 7
Ihmisoikeuspuolue: 2
Republikaanit: 1.
Arnold Modell

Arnold Modell sosiaalipsykiatrian kliininen professori Harvardin yliopiston lääketieteellisessä tiedekunnassa ja Bostonin psykoanalyyttisen seuran valvova ja kouluttava analyytikko.
Teokset

The Private Self (1996)
Other Times, Other Realities: Toward a Theory of Psychoanalytic Treatment (1996)
Imagination and the Meaningful Brain (2006).
Aiheesta muualla

Harvard University Press: The Private Self (Arkistoitu – Internet Archive)
Harvard University Press: Other Times, Other Realities: Toward a Theory of Psychoanalytic Treatment (Arkistoitu – Internet Archive)
MIT Press: Imagination and the Meaningful Brain (Arkistoitu – Internet Archive)
Arnold Palmer (juoma)

Arnold Palmer olutlasissa.
Arnold Palmer  on alkoholiton juoma, joka valmistetaan kotona tehdystä sitruunamehusta ja jääteestä. Se koristellaan yleensä sitruunan viipaleella ja tarjotaan pitkästä lasista jäiden kanssa.
Arnold Palmerista on tehty joitakin muunnoksia maustamalla sitä esimerkiksi mansikan makuisilla siirapeilla, käyttämällä teenä oolong-teetä tai minttuteetä. Siitä on tehty joskus myös alkoholijuomaa sekoittamalla siihen esimerkiksi vodkaa.
Historia

Väitetään että golffari Arnold Palmer olisi luonut tämän juoman yhdessä vaimonsa kanssa. Yleisesti Palmerin tiedettiin kuljettavan termospulloa täynnä tätä juomaa mukanaan golfkentillä. Juoma on tunnettu 1960-luvulta lähtien nimellä ”Arnold Palmer”.
Aiheesta muualla

Kuvia tai muita tiedostoja aiheesta Alkoholittomat drinkit Wikimedia Commonsissa
Top 10 non-alcoholic drinks BBC GoodFood. Viitattu 20.7.2020. (englanniksi)
Akropolis-ralli 2008

|  Akropolis-ralli 2008 |
| --- | --- |
 7. osakilpailu 15 osakilpailusta kaudella 2008. 


Palkintokoroke
Voittaja:   Sébastien Loeb  Daniel Elena  (Citroën)
Toinen:   Petter Solberg  Phil Mills  (Subaru)
Kolmas:   Mikko Hirvonen  Jarmo Lehtinen  (Ford)
Rallin voittaja Sébastien Loeb.
Akropolis-ralli 2008 (virallisesti 55. BP Ultimate Acropolis Rally of Greece 2008) oli Rallin MM-sarjan kauden 2008 seitsemäs osakilpailu, joka ajettiin 30. toukokuuta.–1. kesäkuuta Ateenassa. Rallin voitti Ranskan Sébastien Loeb, toinen oli norjalainen Petter Solberg, joka ajoi ensi kertaa Subarun uudella korimallilla ja kolmas oli suomalainen Mikko Hirvonen. Tuotantoautot voitti toisen kerran peräkkäin Andreas Aigner. Rallissa ajettiin 20 EK:ta. Kilpailun jälkeen kilpailunjärjestäjät palkitsivat Gianluigi Gallin Colin McRae Memorial Trophy -palkinnolla kilpailun suurimmasta keskinopeudesta.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Sébastien Loeb |  Daniel Elena | Citroën C4 WRC | 3:54.54,7 |  | 10 |
| 2. |  Petter Solberg |  Phil Mills | Subaru Impreza WRC 2008 | 3:56.04,2 | +1.09,5 | 8 |
| 3. |  Mikko Hirvonen |  Jarmo Lehtinen | Ford Focus RS WRC 07 | 3:56.50,8 | +1.56,1 | 6 |
| 4. |  Urmo Aava |  Kuldar Sikk | Citroën C4 WRC | 3:59.14,4 | +4.19,7 | 5 |
| 5. |  Daniel Sordo |  Marc Martí | Citroën C4 WRC | 3:59.44,1 | +4.49,4 | 4 |
| 6. |  Matthew Wilson |  Scott Martin | Ford Focus RS WRC 07 | 4:01.06,0 | +6.11,3 | 3 |
| 7. |  Jari-Matti Latvala |  Miikka Anttila | Ford Focus RS WRC 07 | 4:01.42,2 | +6.47,5 | 2 |
| 8. |  Henning Solberg |  Cato Menkerud | Ford Focus RS WRC 07 | 4:04.08,7 | +9.14,0 | 1 |
Lähde:
Tulokset > Erikoiskokeet

| EK:n nro | EK:n nimi | EK:n pituus (km) | Nopein kuljettaja | Aika |
| --- | --- | --- | --- | --- |
| 1 | Schimatari 1 | 11,57 | Jari-Matti Latvala | 10.34,3 |
| 2 | Thiva 1 | 23,76 | Sébastien Loeb | 17.15,2 |
| 3 | Psatha 1 | 17,41 | Jari-Matti Latvala | 11.28,7 |
| 4 | Schimatari 2 | 11,57 | Sébastien Loeb | 10.26,7 |
| 5 | Thiva 2 | 23,76 | Sébastien Loeb | 16.53,8 |
| 6 | Psatha 2 | 17,41 | Sébastien Loeb | 11.12,5 |
| 7 | Tatoi 1 | 4,6 | Urmo Aava | 3.31,3 |
| 8 | Aghii Theodori 1 | 32,16 | Mikko Hirvonen | 22.42,1 |
| 9 | Pissia 1 | 16,6 | Gigi Galli | 12.17,2 |
| 10 | Aghia Triada 1 | 10,8 | Gigi Galli | 7.46,1 |
| 11 | Aghii Theodori 2 | 32,16 | Mikko Hirvonen | 22.36,1 |
| 12 | Pissia 2 | 16,6 | Urmo Aava | 12.13,9 |
| 13 | Aghia Triada 2 | 10,8 | Mikko Hirvonen | 7.45,4 |
| 14 | Avlonas 1 | 20,00 | Chris Atkinson | 9.09,6 |
| 15 | Assopia 1 | 17,87 | Jari-Matti Latvala | 11.39,9 |
| 16 | Aghia Sotira 1 | 15,2 | Gigi Galli | 9.47,2 |
| 17 | Avlonas 2 | 20,00 | Gigi Galli | 9.00,9 |
| 18 | Assopia 2 | 17,87 | Jari-Matti Latvala | 11.26,6 |
| 19 | Aghia Sotira 2 | 15,2 | Jari-Matti Latvala | 9.52,2 |
| 20 | Tatoi 2 | 4,6 | Daniel Sordo | 3.33,0 |
Aiheesta muualla

Kuvia tai muita tiedostoja aiheesta Akropolis-ralli 2008 Wikimedia Commonsissa
Avaimet mun kulmille

| Avaimet mun kulmille Cheek |
| --- | --- | --- |

Studioalbumin tiedot
 Julkaistu: 28. toukokuuta 2004
 Formaatti: CD
 Tuottaja(t): Ii, MGI, Jake Kilpiö, OCSID, Antti Turpeinen, Cheek, Tiedemies
 Tyylilaji: rap, pop
 Kesto: 51.87
 Levy-yhtiö: Sony Music Entertainment
Listasijoitukset
  19.
Cheekin muut julkaisut
| Pitää pystyy elää 2003 | Avaimet mun kulmille 2004 | Käännän sivuu 2005 |
Singlet albumilta Avaimet mun kulmille
 ”Avaimet mun kiesiin” Julkaistu: 2004  ”Raplaulajan vapaapäivä” Julkaistu: 2004  ”Avaimet mun himaan” Julkaistu: 2004
Avaimet mun kulmille Cheekin kolmas ja ensimmäinen studioalbumi, joka julkaistiin 28. toukokuuta 2004 levymerkillä Sony Music Entertainment.
Albumi ylsi neljännellä listaviikollaan Suomen virallisen listan sijalle 19, ja se pysyi listalla yhteensä 11 viikkoa. Kappale "Raplaulajan vapaapäivä" oli parhaimmillaan singlelistan kuudes, kuten myös "Avaimet mun kiesiin". Kappale "Avaimet mun himaan" piipahti singlelistalla vain yhdellä viikolla, sijoituksena 16.[lähde? ]
Kappaleet

Satalasissa – 3.48
Avaimet mun kiesiin – 3.41 (mukana MasQ)
Tultiin, nähtiin, voitettiin – 5.13 (mukana 5th Element, MGI & Monte "Shon" Cummings)
Mökkireissu – 3.31
Raplaulajan vapaapäivä – 4.03 (mukana Brädi & Pappa)
Nyt skarppina – 3.53
Ruusuillatanssimista – 3.44
Avaimet hukassa – 4.05
Sylkäsy – 3.20
Avaimet mun himaan – 3.43 (mukana Idän Ihme & Tupla-S)
Mitä hä!? – 3.46 (mukana TS)
Suu kii – 4.47
Sikaryhmä – 3.49
Pelihelvetti – 3.44 (mukana Herrasmiesliiga)
Tuottajat

Ii: 1
MGI: 2, 3, 7, 9, 12, 13
Jake Kilpiö: 4, 5, 10
OCSID & JV: 6
Antti Turpeinen: 8
Cheek: 11
Tiedemies: 14
Singlet

Radio edit
Sylkäsy
Avaimet mun kiesiin '03
Instrumental
Raplaulajan vapaapäivä
Instrumentaali
Avaimet mun kiesiin (video)
Avaimet mun himaan (mukana Idän Ihme & Tupla-S)
Pääsitkö jo sinne (mukana Jaise, Joniveli & Kasanova)
All About Tonight

All About Tonight voi viitata:
All About Tonight , Blake Sheltonin EP-levy
”All About Tonight”, Blake Sheltonin kappale
”All About Tonight”, Pixie Lottin kappale
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”All About Tonight”, voi hakea sivunnimihaulla, laajalla sivunnimihaulla tai tekstihaulla.
Alta Verapaz

| Alta Verapaz |
| --- | --- |
 Sijainti
 Koordinaatit: 15°30′N, 90°20′W 
Valtio:  Guatemala
Hallinto:  
 – hallinnollinen keskus:  Cobán
Pinta-ala:  8 686 km²
Väkiluku (2002):  776 246
Alta Verapaz on departementti Guatemalan keskiosassa. Alueen pinta-ala on 8 686 neliökilometriä ja hallinnollinen keskus on Cobán. Alueella asui vuoden 2002 väestönlaskennassa 776 246 ihmistä.
Aiheesta muualla

Kuvia tai muita tiedostoja aiheesta Alta Verapaz Wikimedia Commonsissa
Albert Tyler

| Mitalit | Mitalit | Mitalit |  |
| --- | --- | --- | --- |
|  Albert Tyler (oikealla) |  Albert Tyler (oikealla) |  Albert Tyler (oikealla) |  |
Maa:   Yhdysvallat
Miesten seiväshyppy
|  Olympialaiset  |  Olympialaiset  |  Olympialaiset  |  |
|  Hopeaa | Ateena 1896 | Seiväshyppy |  |
Albert Clinton Tyler (4. tammikuuta 1872 – 25. heinäkuuta 1945) oli yhdysvaltalainen yleisurheilija ja olympiamitalisti, joka kilpaili seiväshypyssä. Hän voitti lajissaan hopeaa Ateenan olympialaisissa 1896 tuloksella 320.
Käännös suomeksi
Anssi Gardemeister

Anssi Gardemeister (1939 – 27. heinäkuuta 2018) oli suomalainen säveltäjä, sovittaja, sanoittaja ja musiikinopettaja.
Tausta ja toiminta

Anssi Gardemeister syntyi v. 1939. Hänen vanhempansa pitivät Kouvolassa Myyryläisen kellosepänliikettä. Pojan musikaalisuus ei jäänyt huomaamatta ja vanhemmat tukivat lapsensa musiikkiharrastusta hankkimalla hänelle urkuharmonin. Anssi Gardemeister opiskeli Sibelius-akatemiassa ja valmistui sieltä musiikinopettajaksi vuonna 1964 ja myöhemmin musiikin maisteriksi. Hän toimi muusiikin lehtorina Kouvolan Lyseossa (sittemmin Palomäen lukio) ja Valkealan lukiossa vuosina 1967-1999. Lisäksi hän opetti vuosina 1968-1973 pianonsoittoa Kouvolan musiikkiopistossa. Hän johti oppilaistaan kokoamaansa salonkiorkesteria ja toimi pitkään kuoronjohtajana Kouvolan helluntaiseurakunnassa. Eläkkeelle jäätyään hän liittyi luterilaiseen kirkkoon ja palveli useita vuosia Valkealan seurakunnan kanttorin tehtävässä. Eläkevuosiin kuuluivat myös runotapahtumat, joissa hän esiintyi yhdessä vaimonsa Annen kanssa.
Tuotanto ja teokset

Anssi Gardemeister tunnetaan hengellisen musiikin säveltäjänä ja sanoittajana. Hänen pääteoksensa  on Raamatun juhlavuoden 1992 17-osainen Biblia-messu. Hänen kuorosävellyksiään ja yksinlaulujaan on ilmestynyt myös nuottikokoelmina.
Hän sävelsi omien sanoituksiensa lisäksi mm. Vilho Rantasen, Hilja Aaltosen ja Aino Pekkarisen runoja.
Teoksia

In memoriam op. 24 nro 4 (pianolle/uruille) [19-?]
Menuetto op. 24 nro 2 (pianolle) [19-?]
Biblia-Messu: Solistit, kuoro, piano, orkesteri. A. J. Gardemeister, säv., san, sov. 1996
Kun on turva Jumalassa : teema ja muunnelmia virrestä 397 : tema och variationer = Tryggare kan ingen vara Anssi J. Gardemeister, säv. 2003
Olisipa minulla siivet : kantaatti psalmin 55 sanoihin solisteille ja kuorolle Anssi J. Gardemeister säv.  2003
Teoksia > Laulukokoelmia

Anssin albumi. 1, Hengellisiä yksinlauluja Anssi J. Gardemeister säv., san. et al. 2003
Pyhitetty olkoon sinun nimesi : hengellisiä lauluja sekakuorolle Anssi J. Gardemeister säv. 2003
Kynttilät kylillä syttyy : joululauluja kuorolle säv., san. Gardemeister, Anssi J. et al. [19-?]
Baiba Skride

Baiba Skride.
Baiba Skride (s. 1981 Riika) on latvialainen viulisti.
Skride syntyi musikaaliseen perheeseen ja aloitti opintonsa Riiassa, josta hän vuonna 1995 siirtyi Rostockin Musiikki- ja teatterikorkeakouluun. Hän voitti vuonna 2001 ensimmäisen palkinnon Kuningatar Elisabetin musiikkikilpailussa. Marraskuussa 2010 hän alkoi soittaa Stradivariuksen Ex Baron Feilitzsch -viululla (1734), jonka hän sai lainaksi Gidon Kremeriltä. Orkestereita, joiden kanssa Skride on esiintynyt, ovat olleet Baijerin radion sinfoniaorkesteri, Leipzigin Gewandhaus-orkesteri, Zürichin Tonhalle-orkesteri, Orchestre de Paris, Philharmonia-orkesteri, Sydneyn sinfoniaorkesteri, Philadelphian orkesteri, Houstonin sinfoniaorkesteri ja Cincinnatin sinfoniaorkesteri. Kapellimestareita, joiden kanssa Skride on säännöllisesti tehnyt yhteistyötä, ovat olleet muiden muassa Charles Dutoit, Thierry Fischer, Paavo Järvi, Neeme Järvi, John Storgårds, Andris Nelsons, Kirill Petrenko ja Vasili Petrenko.
Skriden ohjelmistoon lukeutuvat Mozartin konsertot, Bergin viulukonsertto Erään enkelin muistolle ja Dmitri Šostakovitšin toinen viulukonsertto. Skride on omistautunut myös nykymusiikille; hän muun muassa kantaesitti Hans Abrahamsenin kaksoiskonserton Lauma Skriden kanssa. Siskokset Baiba ja Lauma Skride ovat myös tehneet pitkäaikaista yhteistyötä kamarimuusikkoina. Tähän yhteistyöhön ovat kuuluneet Pohjois-Amerikan- ja Japanin-kiertueet.
Skride julkaisi Orfeo-levymerkillä Brahmsin musiikista koostuvan CD-boksin, jossa kuullaan hänen tulkintansa säveltäjän viulukonsertosta ja hänen siskonsa kanssa soittamina Unkarilaiset tanssit. Useita Skriden levyjä on myös julkaistu Sonylla.
Albert Valtin

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Hopeaa | Rooma 1960 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Jugoslavia 1961 |  |  |
Albert Ivаnovytš Vаltin (ukr. Альберт Іванович Вальтін, ven. Альберт Иванович Вальтин, Albert Ivanovitš Vаltin, 17. marraskuuta 1937 Harkova, Ukrainan SNT – 18. helmikuuta 2015 Kiova, Ukraina) oli Neuvostoliittoa edustanut koripalloilija, olympiamitalisti ja Euroopan mestari.
Valtin saavutti Neuvostoliiton koripallomaajoukkueen pelaajana olympiahopeaa Roomassa 1960. EM-kilpailuissa hän voitti kultaa vuonna 1961.
Valtin kuoli 77-vuotiaana 18. helmikuuta 2015.
Alfreð Finnbogason

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Alfreð Finnbogason
Syntymäaika: 1. helmikuuta 1989 (ikä 35)
Syntymäpaikka: Reykjavík, Islanti
Pelipaikka: keskushyökkääjä
Pituus: 184 cm
Seura
Seura: FC Augsburg
Pelinumero: 27
Junioriseurat
–2005: Fjölnir (U19)
2005–2007: Breiðablik UBK (U19)
Seurat
| Vuodet | Seura | O | (M) |
| 2007–2010 | Breiðablik UBK | 43 | (28) |
| 2010–2011 | KSC Lokeren | 22 | (4) |
| 2012 | → Helsingborg | 17 | (12) |
| 2012–2014 | SC Heerenveen | 65 | (53) |
| 2014–2016 | Real Sociedad | 23 | (2) |
| 2015–2016 | → Olympiakos | 7 | (1) |
| 2016 | → FC Augsburg | 14 | (7) |
| 2016– | FC Augsburg | 74 | (28) |
Maajoukkue
| 2009–2011 | Islanti U21 | 11 | (5) |
| 2010– | Islanti | 57 | (15) |
 Seurajoukkueuran tilastot kattavat vain kansalliset sarjat, päivitetty 7. heinäkuuta 2020.  Maajoukkueuran tilastot päivitetty 7. heinäkuuta 2020.
Alfreð Finnbogason (s. 1. helmikuuta 1989 Reykjavík, Islanti) on islantilainen jalkapallohyökkääjä. Hän on kesästä 2016 alkaen edustanut Saksan Bundesliigassa pelaavaa FC Augsburgia, jossa hän pelasi jo edellisen kevätkauden lainasopimuksella espanjalaisesta Real Sociedadista.
Alfreð pelasi kotimaansa pääsarjassa Breiðablik UBK:ssa vuosina 2007–2010 kaikkiaan 43 ottelua, joissa teki 28 maalia. Hän voitti Islannin cupin 2009 ja Islannin-mestaruuden 2010. Hän pelasi seurassa myös kaksi Eurooppa-liigan karsintaottelua.
Alfreð siirtyi kesken kauden 2010–2011 Jupiler Pro League -seura KSC Lokereniin. Hän pelasi belgialaisseurassa pudotuspelit mukaan lukien 22 pääsarjaottelua, joissa teki neljä (toisen lähteen mukaan viisi) maalia. Kesän 2012 hän pelasi lainalla Allsvenskanin Helsingborgissa tehden 12 maalia 17:ssä pelaamassaan Ruotsin pääsarjan ottelussa. Hän voitti Ruotsin supercupin. Hän pelasi seurassa myös neljä Mestarien liigan karsintaottelua.
Alfreð Finnbogason siirtyi elokuussa 2012 alankomaalaiseen SC Heerenveeniin. Hän teki tulokaskaudellaan 31 liigaottelussa 24 maalia ollen Eredivisien kolmanneksi paras maalintekijä. Seuraavalla kaudella hän voitti sarjan maalikuninkuuden viimeisteltyään 31 ottelussa 29 maalia. Kaikkiaan hän pelasi Heerenveenissä pudotuspelit mukaan lukien 65 liigaottelua, joissa teki 53 maalia.
Alfreð siirtyi Primera División -seura Real Sociedadiin kahdeksan miljoonan euron siirtosummalla heinäkuussa 2014. Tulokaskaudellaan hän teki kaksi maalia pelaamissaan 25:ssä Espanjan pääsarjan ottelussa. Hän pelasi myös kaksi Eurooppa-liigan karsintaottelua. Kaudella 2015–2016 hän pelasi tammikuun loppuun saakka lainalla kreikkalaisessa Olympiakosissa. Hän pelasi seurassa kolme Mestarien liigan ottelua, joissa teki yhden maalin ja seitsemän Kreikan Superliigan ottelua tehden yhden maalin. Helmikuun alusta kauden loppuun hän pelasi lainalla saksalaisessa FC Augsburgissa, jossa teki seitsemän maalia 14 Bundesliigaottelussa. Hän siirtyi Augsburgiin nelivuotisella sopimuksella kesällä 2016.
Maajoukkueura

Alfreð Finnbogason pelasi Islannin alle 21-vuotiaiden maajoukkueessa 11 ottelua, joissa teki viisi maalia. Hän pelasi kaksi ottelua alle 21-vuotiaiden EM-kilpailuissa 2011. Ensimmäisen A-maaottelunsa hän pelasi Färsaaria vastaan maaliskuussa 2010. Ensimmäisen maaottelumaalinsa hän teki Israelia vastaan saman vuoden marraskuussa. Ensimmäisen arvokisojen karsintaottelunsa hän pelasi 0–0-tasapeliin päättyneessä EM-karsintaottelussa Kyprosta vastaan maaliskuussa 2011.
Alfreð on kesäkuun 2020 loppuun mennessä pelannut kaikkiaan 57 A-maaottelua, joissa hän on tehnyt 15 maalia, kaikki eri otteluissa. Pelaamissaan 18 MM-karsintaottelussa hän on tehnyt viisi maalia mutta 13 EM-karsintaottelussa ei yhtään. Hän pelasi viidessä karsintaottelussa kaikkiaan 99 minuuttia Islannin selviytyessä EM-kilpailuihin 2016. Lopputurnauksessa hän pelasi kolmessa ottelussa yhteensä 74 minuuttia. Vuoden 2018 MM-kilpailujen karsinnoissa Alfreð pelasi kahdeksassa ottelussa yhteensä 520 minuuttia. MM-lopputurnauksessa hän pelasi Islannin kolmessa ottelussa lähes täydet minuutit ja teki maalin tasapeliin 1–1 päättyneessä ensimmäisessä ottelussa Argentiinaa vastaan.
Audi S- ja RS-mallit

Audi S -mallien logo.
Audi S5 Coupé on klassinen Gran Turismo
Audi S- ja RS-mallit ovat urheilullisia versioita saksalaisen Audi AG:n valmistamista autoista. S-merkinnällä viitataan saksan ja englannin kielen sanaan Sport (suom. urheilu). S-mallit eroavat tavanomaisemmista malleista muun muassa moottoreiden, jousituksen, jarrujen, sisustuksen ja korin muotoilun osalta. S-mallien suunnittelufilosofia pyrkii yhdistämään tehokkaiden moottorien tarjoaman suorituskyvyn, mukavuuden ja nelivetoon perustuvan ajamisen helppouden. S-mallien yläpuolella ovat kaikkein suorituskykyisimmät RS-mallit, jotka valmistetaan omalla tuotantolinjallaan, kun taas S-mallit valmistuvat samoilta tuotantolinjoilta perusmallien kanssa.
Audin S- ja RS -malleja ei tule sekoittaa S-line-malleihin. S-line on Audin perusmalleihinsa tarjoama varustepaketti, joka tuo mukanaan lähinnä ulkonäöllisiä eroavaisuuksia.
Historia

Audin S-autojen historian katsotaan alkavan vuodesta 1990. Audi 80:n coupé-mallista esiteltiin tällöin nelivetoinen ja viisisylinterisellä 220-hevosvoimaisella 3B-moottorilla varustettu S2-malliversio. B-ryhmän ralliauton luokitteluversiona toimineen, normaalia Audi Quattroa lyhyempiakselivälisen Sport Quattron ei katsota tämän artikkelin tarkoittamassa merkityksessä kuuluvan S-Audien ryhmään, vaikka autoon liittyvästä S1-merkinnästä näin voisi päätelläkin.
Moottorit

S-mallien moottorit ovat melko korkeaviritteisiä ja mallista riippuen iskutilavuudeltaan 1,8–5,2 litraa. Voimanlähteet jakautuvat edelleen joko neli- tai viisisylinterisiin rivimoottoreihin ja kuusi-, kahdeksan- tai 10-sylinterisiin V-moottoreihin. Näistä 4–6-sylinteriset ovat aina joko turbo- tai kompressoriahdettuja ja kahdeksansylinteriset joko vapaasti hengittäviä (turboton/ahtamaton) tai kaksoisturboahdettuja (kaksi turboa rinnan tai peräkkäin). V10-moottorit ovat aina S-malleissa vapaasti hengittäviä. Perinteisesti bensiinikäyttöiset S-Audit saivat vuonna 2012 joukkoonsa ensimmäisen dieselmallin, Audi SQ5 TDi:n.
Voimansiirto

S-Audit varustetaan pitkittäismoottorisissa malleissa jatkuvalla Torsen-nelivedoilla ja poikittaismoottorisissa tarpeen mukaan kytkeytyvällä Haldex-nelivedolla. Molemmista käytetään quattro-markkinointinimeä. Audin nelivetotekniikan huippua edustavaa, muun muassa RS5-mallissa käytettävää kruununhammaspyörään perustuvaa tasauspyörästöä ei ole ainakaan toistaiseksi tarjolla S-malleihin.
Vaihteistoina on käytetty mallista riippuen joko
manuaalivaihteistoa (5- tai 6-vaihteinen)
momentinmuuntimeen perustuvaa perinteistä automaattivaihteistoa (4-, 5-, 6- tai 8-vaihteisena). Useimmissa S-malleissa on mukana käsinvalintamahdollisuus (Tiptronic)
kaksoiskytkinvaihteistoa (S-tronic: 6-vaihteinen öljykytkin tai 7-vaihteinen kuivakytkin)
Audin S-mallisto > Nykyiset mallit

Audi S3
Audi S4
Audi S5
Audi S6
Audi S7
Audi S8
Audi SQ2
Audi SQ5
Audi SQ7
Audi SQ8
Audi TTS
Audi e-tron S
Audin S-mallisto > Entiset mallit

Audi S2
Audi S4 (C4/”Ur-S4”), perustui Audi 100 -malliin, joka vuonna 1994 nimettiin A6:ksi. Tällöin S4:stä tuli uuden mallinimen myötä S6.
Audin RS-mallisto > Nykyiset mallit

Audi RS3
Audi RS4
Audi RS5
Audi RS6
Audi RS7
Audi RSQ3
Audi RSQ8
Audi TTRS
Audi RS e-tron GT
Audi S6:n 5,2-litrainen V10-moottori